**Bemelegítő, időkitöltő játékok**

**1. Milyen messze ….?**

kellék: palack (centrum)

centrum-iskola, Milyen messze laksz?

jan.1., Milyen messze van a szülinapod?

0 C◦, Milyen messze van az általad kedvelt hőmérséklet?

Budapest, Milyen messze van a legtávolabbi hely, ahol jártál?

Most, Milyen messze van időben, amikor legutóbb bicikliztél/…?

Változatok: Idővonal töriből, konkrét történelmi személyekkel, dátumokkal.

**2. Szövegolvasás/ Hallott szövegértés: Állj fel/ülj le, ha …. hallasz!**

Kellék: tankönyv, szöveg

„sz” hangot, nevet, számot, igét, melléknevet, …

Változatok: Matek (prím, 3-mal osztható, …)

**3. „Ország, város….” Írj egy ……. …. betűvel!**

Kellék: tábla, 2 kréta, „tanult szókincs”

A és B,… csapat sorban áll a tábla előtt. Első embereknél van a kréta.

Írj egy színt „b” betűvel! Az elsőnek jó választ adó csapata kap pontot. Továbbadja a krétát, sor végére megy.

Írj egy szerszámot „f” betűvel!

egy királyt, K-val; görög istent D-vel, ….

Variációk: négyzetszámot,

**4. Rajzold le!**

Kellék: tábla, kréta, „tanult szókincs” kártyákon

A és B,… csapat sorban áll a tábla előtt. Első embereknél van a kréta.

Az elsőknek megmutatja a tanár a kártyán lévő szót. Csak rajzolva kell a többieknek megmutatni, hogy mi van a kártyán. Az elsőnek jó választ adó csapata kap pontot. Továbbadja a krétát, sor végére megy.

**5. Tükör**

Párokban, egymással szemben állva az ellentétes kéz mutatóujját összeérintve, az egyik az „író”, a másik a „tükörkép”. A feltett kérdésre az „író” a levegőbe leírja a választ, a „tükörkép” követi, és kitalálja, hogy mit írt a másik. Következő kérdésnél szerepet cserélnek.

Pl.: Mi a kedvenc színed?, Mit ettél utoljára?, Mi a neved?, Hányadikán születtél?

Változatok:

**6. ABC-be mentem, és vettem egy …**

Egymás után mondjuk: Tegnap az ABC-be mentem és vetttem egy …

Az ABC egymást követő betűivel kell a következő szónak kezdődnie.

Pl.. **a**lmát, **b**anánt, **c**érnát, …

Változat: A nevem kezdőbetűjével kell mondanom egy vásárolt árut. (Kati: …egy körtét)

**7. ABC – futam**

Az ABC betűit felírjuk a táblára mindkét csapatnak. Sorba kell kimenni a táblához, és a következő betűvel egy szót írni. A következő jelentkezőnek átadni a krétát. Csak ülve lehet átvenni a krétát! Lehet időre, vagy a teljes kitöltésig játszani.

Változat: Azoknak a fogalmaknak adom meg a kezdő betűjét/szórészletét, amelyeket gyakoroltatni akarom. Csak egy bizonyos fogalomkörből/témakörből lehet szavakat írni. A játék közben is lehet változtatni a témakört.

**8. Szövegértés – Szóhalászás**

Kellék: egy adott szöveg/dal

Egy hanganyagból bizonyos szavak kezdőbetűit felírom a táblára. A hallgatás közben kell „kihalászni” az adott kezdőbetűvel elhangzó szavakat.

Változat: differenciált feladat: különböző (nehézségű) dolgokat kell összegyűjteni, pl. igéket, számokat, színeket, neveket.

Lehet jegyzetelést is tanítani a módszerrel. A lényeget, kulcsszavakat leírni.

**9. Történet lánc**

Sorban állva, az első elkezdi a történetet, a tanár tapsára a következő úgy folytatja a történetet, hogy nem ismételheti meg az utolsó elhangzott szót.

Változatok. impró történet, vers, …, szavanként kell folytatni, …

**10. Történetsűrítés**

Kellék: Kocka, történet

Egy ismert történetet kockadobással eldöntött számú mondattal kell elmondani/leírni.